paragraph_text: Od svojeg je osnutka Meshuggah objavio devet studijskih albuma, šest EP-a i osam glazbenih spotova. Grupa je nastupila na raznim internacionalnim festivalima, uključujući Ozzfest i Download, te je otišla i na svjetsku turneju obZen koja je trajala od 2008. do 2010. Nothing i naknadni albumi našli su se na ljestvici Billboard 200 te je The Violent Sleep of Reason debitirao na 17. mjestu navedene ljestvice u SAD-u. Skupina je 2006. i 2009. bila nominirana za švedsku nagradu Grammis, a 2018. je njezina pjesma "Clockworks" nominirana za nagradu Grammy u kategoriji "Najbolje metal-izvedbe".